ଜଗତସିଂହପୁର, ଅଗଷ୍ଟ ୨୯(ଲୋକାଲ ୱାୟାର): ଜଗତସିଂହପୁର ଜିଲ୍ଲାର ବିଭିନ୍ନ ନଦୀ ବନ୍ଧଗୁଡ଼ିକର ଉଚ୍ଚତା ଓ ଏହାର ମରାମତି କରାଯାଇ ଏହାକୁ ଶକ୍ତିଶାଳୀ କରାଯିବା ସତ୍ତ୍ୱେ ଗତ ୬୫ ବର୍ଷ ହେଲାଣି ବିଭିନ୍ନ ନଦୀର ବିପଦ ସଙ୍କେତ ଜଳସ୍ତରକୁ ଚିହ୍ନଟ ବା ପରିବର୍ତ୍ତନ କରାଯାଇନି ।
ଫଳରେ ପ୍ରତିବର୍ଷ ବନ୍ୟା ପରିସ୍ଥିତି ଆସିଲେ ଲୋକେ ଆତଙ୍କିତ ହୋଇଯାଉଛନ୍ତି ।
ମିଳିଥିବା ସୂଚନା ଅନୁସାରେ ବନ୍ୟା ପରିସ୍ଥିତିର ମୁକାବିଲା କରିବା ସହ ଦୁର୍ବଳ ନଦୀ ବନ୍ଧଗୁଡ଼ିକର ମରାମତି କରିବା, ଏହାର ଉଚ୍ଚତା ବୃଦ୍ଧି ଓ ରକ୍ଷଣାବେକ୍ଷଣ ପାଇଁ ସରକାର ପ୍ରତି ବର୍ଷ କୋଟି କୋଟି ଟଙ୍କା ଖର୍ଚ୍ଚ କରୁଛନ୍ତି ।
ଦେବୀ ଓ ମହାନଦୀର ବିଭିନ୍ନ ସ୍ଥାନରେ ଗଭୀରତା ବୃଦ୍ଧି ପାଇଥିବା ବେଳେ ଏଗୁଡ଼ିକ ମାଟି ଓ କାଦୁଅ ଦ୍ୱାରା ଭର୍ତ୍ତି ହୋଇଯାଉଛି ।
ଫଳରେ ନଦୀଗୁଡ଼ିକ ନିଜର ଜଳଧାରଣ କ୍ଷମତା ହରାଇଛନ୍ତି । ଅପରପକ୍ଷେ ସରକାର ନଦୀ ବନ୍ଧଗୁଡ଼ିକର ସୁରକ୍ଷା ଓ ଏଗୁଡ଼ିକୁ ମଜଭୁତ କରିବା ପାଇଁ କଂକ୍ରିଟ ବନ୍ଧ ନିର୍ମାଣ କରିବା ସହ କିଛି କିଛି ସ୍ଥାନରେ ପଥର ପ୍ୟାକିଂ ମଧ୍ୟ ଦେଇଛନ୍ତି ।
୧୯୫୫ ମସିହାରେ ବିରିଡ଼ି ବ୍ଲକର ଦଳେଇଘାଇ ଠାରେ ଦେବୀ ନଦୀରେ ପ୍ରବଳ ବନ୍ୟା ଆସିବା ପରେ ସରକାର ଦେବୀନଦୀ ଓ ମହାନଦୀର ବିଭିନ୍ନ ସ୍ଥାନରେ ବିପଦ ସଙ୍କେତ ସ୍ତର ସ୍ଥାପନ କରିଥିଲେ ।
ବନ୍ୟା ପରିସ୍ଥିତିର ସମୀକ୍ଷା କରିବା, ନଦୀର ଜଳସ୍ତର ବୃଦ୍ଧି ପାଉଛି ନା କମୁଛି ତାହା ଜାଣିବା, ଲୋକଙ୍କୁ ବନ୍ୟା ପରିସ୍ଥିତିରୁ ସୁରକ୍ଷାଦେବା, ବନ୍ୟା ପରିସ୍ଥିତିର ମୁକାବିଲା କରିବା ପାଇଁ ଏହା କରାଯାଇଥିଲା ।
ତେବେ ସବୁଠାରୁ ଗୁରୁତ୍ୱପୂର୍ଣ୍ଣ କଥା ବନ୍ୟା ପରିସ୍ଥିତିର ମୁକାବିଲା ପାଇଁ ଓ ଲୋକଙ୍କ ସୁରକ୍ଷା ପାଇଁ ନଦୀ ବନ୍ଧର ଉଚ୍ଚତାକୁ ୧୦ ଫୁଟ୍ରୁ ୧୨ ଫୁଟକୁ ବୃଦ୍ଧି କରାଯାଇଥିଲା ।
ହେଲେ ଗତ ୬୫ ବର୍ଷ ହେଲାଣି ଜିଲ୍ଲାର ବିଭିନ୍ନ ନଦୀର ବିପଦ ସଙ୍କେତ ସ୍ତରକୁ ଚିହ୍ନିତ କରାଯାଇନି । ଫଳରେ ସାମାନ୍ୟ ବନ୍ୟା ପରିସ୍ଥିତି ଉପୁଜିଲେ ଗ୍ରାମବାସୀ ଭୟଭୀତ ଅବସ୍ଥାରେ ରହିଥାନ୍ତି ।
ଉଦାହରଣ ସ୍ୱରୂପ ୧୯୫୫ ମସିହାରେ ଦେବୀ ନଦୀରେ ବନ୍ୟା ଆସିବା ପରେ ସରକାର ଦଳେଇ ଘାଇରେ ବିପଦ ସଙ୍କେତ ସ୍ତରଚିହ୍ନଟ କରିଥିଲେ ଓ ସେଠାରେ ବିପଦ ସଙ୍କେତ ସ୍ତରକୁ ୫୭ ଫୁଟ୍ ବୋଲି କହିଥିଲେ ।
ଦ୍ୱିତୀୟ ଥର ପାଇଁ୧୯୮୨ ମସିହାରେ ବନ୍ୟା ପରିସ୍ଥିତି ଯୋଗୁଁ ଦଳେଇ ଘାଇରେ ବିପଦ ସଙ୍କେତ ସ୍ତର ୬୦ ଫୁଟ୍ ଛୁଇଁଥିଲା ।
ବର୍ତ୍ତମାନ ଦଳେଇ ଘାଇରେ ବନ୍ଧର ଉଚ୍ଚତା ୬୬ ଫୁଟ୍ ଥିବା ବେଳେ ନଦୀର ସୁରକ୍ଷା ପାଇଁ କାଠଯୋଡ଼ିର ବାମ ପଟେ ଜଳନିଷ୍କାସନ ପାଇଁ ୬ଟି ବଡ଼ ଗେଟ୍ ଓ ୪ଟି ଛୋଟ ଗେଟ୍ କରାଯାଇଛି ।
୨୦୦୮ ମସିହାରେ ଦଳେଇ ଘାଇରେ ନଦୀଜଳ ସ୍ତର ବିପଦ ସଙ୍କେତ ଉପରେ ଅର୍ଥାତ ୬୩.୮୦ ଫୁଟ୍ ଉପରେ ପ୍ରବାହିତ ହୋଇଥିଲା ।
ହେଲେ ଦଳେଇଘାଇ ବନ୍ଧର ସର୍ବୋଚ୍ଚ ଉଚ୍ଚତା ୬୬ ଫୁଟ୍ ହୋଇଥିବା ବେଳେ ଏଠାରେ କୌଣସି ବିପଦ ନାହିଁ ।
ସେହିପରି ନଦୀ ବନ୍ଧକୁ ୫ମିଟର ଯାଏଁ ପ୍ରଶସ୍ତ କରାଯାଇଥିବା ବେଳେ ଏହି କାମ ଏସିଆନ୍ ଡେଭଲପମେଣ୍ଟ ବ୍ୟାଙ୍କ ଦ୍ୱାରାକରାଯାଇଥିବା ଜଣାଯାଇଛି ।
ବର୍ତ୍ତମାନପରିସ୍ଥିତିରେ ଦଳେଇ ଘାଇରେ ବିପଦ ସଙ୍କେତ ଜଳସ୍ତର ୯ ଫୁଟ୍ ତଳେ ସ୍ଥିର କରାଯାଇଥିବା ବେଳେ ଏହାକୁସଂଶୋଧନ କରାଯିବା ଦରକାର ।
ନଦୀ ବନ୍ଧର ସର୍ବୋଚ୍ଚ ଉଚ୍ଚତାଠାରୁ ବିପଦସଙ୍କେତ ଜଳସ୍ତର ତିନି ଫୁଟ୍ ରହିବା କଥା । ହେଲେ ଏଠାରେ ତାହା ନଥିବାରୁ ଜିଲ୍ଲାବାସୀ ଜଳସ୍ତର ୫୭ ଫୁଟ୍ ଛୁଇଁବା ମାତ୍ରେ ବିଚଳିତ ହୋଇପଡୁଛନ୍ତି ।
ଏସବୁକୁ ଛାଡ଼ି ଦେଲେ ଦେବୀ ନଦୀର ଆଳିପିଙ୍ଗଳ ଠାରେ ବିପଦ ସଙ୍କେତ ଜଳ ସ୍ତର ୧୧.୬ ମିଟର ଥିବା ବେଳେ ମାଛଗାଁରେଏହା ୧୩ ମିଟର ରହିଛି ।
ସେହିପରି ମହାନଦୀର ତାରାପୁରଠାରେ ବିପଦ ସଙ୍କେତ ଜଳ ସ୍ତର ୯.୮୦ ମିଟର ଥିବାବେଳେ ତାରତୋଳଠାରେ ୪.୯୩ ମିଟର ଓ ଚୌଧୁରୀଗଡ଼ାଠାରେ ଏହା ୪.୧୦ ମିଟର, ଶଙ୍ଖେଶ୍ୱରଠାରେ ଏହା ୨୨ଫୁଟ୍ ରହିଛି ।
ତାରାପୁର ପଞ୍ଚାୟତ ସରପଞ୍ଚ ସରୋଜ କୁମାର ଦାସ କହିଛନ୍ତି, ବିଭିନ୍ନ ସ୍ଥାନରେ ନଦୀ ବନ୍ଧ ଗୁଡିÿକର ଉଚ୍ଚତା ୧୦ରୁ ୧୨ ଫୁଟକୁ ବୃଦ୍ଧି କରାଯାଇଥିବା ବେଳେ ଗତ ୫୦ ବର୍ଷ ଭିତରେ ବିପଦ ସଙ୍କେତ ଜଳ ସ୍ତରକୁ ସଂଶୋଧନ କରାଯାଇନି ।
ତେଣୁ ଯେଉଁସବୁ ସ୍ଥାନରେ ନଦୀ ବନ୍ଧଗୁଡ଼ିକର ଉଚ୍ଚତାକୁ ବଢ଼ାଯାଇଛି ସେସବୁ ସ୍ଥାନରେ ବିପଦ ସଙ୍କେତ ଜଳସ୍ତରକୁ ନଦୀ ବନ୍ଧର ଉଚ୍ଚତାଠାରୁ ୩ରୁ ୪ ଫୁଟ୍ କମାଯାଇ ସଂଶୋଧନ କରାଯିବା ଦରକାର ।
ଯାହାଦ୍ୱାରା ଲୋକଙ୍କ ମଧ୍ୟରେ ଅନାବଶ୍ୟକ ଆତଙ୍କ ଓ ଉତ୍ତେଜନା ସୃଷ୍ଟି ହେବ ନାହିଁ । ୧୯୮୨ମସିହା ବନ୍ୟା ପରଠାରୁ ଜଗତସିଂହପୁର ଜିଲ୍ଲାର ଲୋକଙ୍କ ମଧ୍ୟରେ ଅଜଣା ଆତଙ୍କ ଦେଖାଦେଇଛି ।
ଲୋକମାନଙ୍କ ଧାରଣା ଯେ ଦଳେଇ ଘାଇ ନଦୀ ବନ୍ଧ ଦୁର୍ବଳ ହେତୁ ବନ୍ୟା ପରିସ୍ଥିତି ଉପୁଜିଲେ ସେଠାରେ ବନ୍ଧ ଭାଙ୍ଗିଯିବ ।
ଏବାବଦରେ ମହାନଦୀ ସାଉଥ୍ ଡିଭିଜନର ଏକଜିକୁ୍ୟଟିଭ୍ ଇଞ୍ଜିନିୟର ବସନ୍ତ ରାଉତ କହିଛନ୍ତି ଦୀର୍ଘଦିନ ହେବ ବିଭିନ୍ନ ସ୍ଥାନରେ ମହାନଦୀର ବିପଦ ସଙ୍କେତ ଜଳସ୍ତରକୁ ସଂଶୋଧନ କରାଯାଇ ପାରିନାହିଁ ।
ବିପଦ ସଙ୍କେତ ସ୍ତରକୁ ସଂଶୋଧନ କରିବା ପାଇଁ ଆବେ ବିଭିନ୍ନ ସମୟରେ ସରକାରଙ୍କୁ ପ୍ରସ୍ତାବ ଦେଇଛୁ । ହେଲେ ତାହା ଏ ଯାଏଁ ହୋଇପାରିନି ।
ତେଣୁ ବନ୍ୟା ପରିସ୍ଥିତି ସୃଷ୍ଟି ହେଲେ ଲୋକଙ୍କ ମନରେ ଅଜଣା ଭୟ ଦେଖା ଦେଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
